Annabella Davelvroue 3
Annabella (1922/1923, Tamara se oudste dogter) het die verkryging van vrouestemreg as tema. Die vraag hier is: Wat gebeur as 'n vrou twee groot passies in haar lewe het - stemreg vir vroue en haar musiekstudies - én sy moet kies tussen twee uiteenlopende mans? Die een is in 'n posisie om die saak van stemreg te bevorder en die ander een is 'n briljante violis wat haar hart in die holte van sy hand hou, maar vrede het met vrouestemreg.
Deborah Davelvroue 4
Deborah (1923/1924, Tamara se middelste dogter) is 'n buitengewoon slim vrou met 'n passie vir argeologie. Hoe kry 'n vrou dit in daardie jare reg om op 'n argeologiese terrein aanvaar te word en wat gemaak as sy vermoed dat die man wat sy liefhet argeologiese skatte steel en verkwansel vir eie gewin?
Chanette Paul, Romanza Omnibus
Vlerke vir 'n Visvrou
Krinkels in die Maan
Hierdie omnibus bevat 2 verhale: Vlerke vir 'n Visvrou en Krinkels in die Maan. Liefdesromans soos net Chanette Paul dit kan skryf.
Daar is geen rede om te dink Ludolf probeer, soos met Aurora, om sy geliefde Zerilda met iemand soos Lanie te vervang nie. Dit was Lanie se redenasie, maar dit was voor sy mevrou Ludolf Furstenberg nommer drie geword het. Skaars getroud, begin Ludolf met sy eise om haar in 'n perfekte kloon te verander met behulp van plastiese sjirurgie. Roux Richter, aan die ander kant, weet baie mense dink nou nog dis hy wat sy beeldskone niggie ontvoer en van haar liggaam ontslae geraak het. Lanie wil uit haar beklemmende goue kou ontsnap. Roux wil Furstenberg aan die kaak stel vir wie en wat hy vermoedelik is.
Fleur Davelvroue 7
Fleur (1938), 'n Malherbe met suiwer Hugenotebloed in haar are, is die eienares van 'n verwaarloosde wynplaas en 'n groot hoop skuld, maar sy weet min van wynmaak en niks van wingerde nie. En dan kom Christiaan Davel aan in die vallei. Hy weet alles van wingerde en wyn af en laat haar hart skoon op galop gaan, maar hy is 'n Transvaler en boonop lief vir iemand anders.
Isabelle Davelvroue 5
Isabelle (1932, Willemien se dogter) is 'n opstêrs Ierse gravinnetjie met 'n passie vir skilder, maar sy voel die verantwoordelikheid van haar gravinskap swaar op haar rus, veral toe sy besef dat haar titel bepaal met wie sy mag trou. En des te meer toe sy op 'n bywoner wat klei uithaal op hul plaas in Suid-Afrika verlief raak.
Maanschijnbaai Jo & Sue
Om Casper se erfgenaam te wees, is nie vir sissies nie
Maanschijnbaai: Jo & Sue is die eerste boek in 'n tweeluik en vertel die storie van die vier wilde Calitz-vroue of -slette, soos die locals hulle noem, wat die eksentrieke Casper Calitz: pa, oupa en oupagrootjie, se erfgename is. Jo erf die liederlike kasarm van 'n huis, Sue erf die pienk Cadillac, Jeannie erf sy boekery en Nan erf die esoteriese winkeltjie, genaamd Hiërofant.
Hulle besluit om die huis te restoureer en haal daarmee die gramskap van die plaaslike gemeenskap op die hals. As hulle die kasarm leefbaar kan maak, kan Casper se nalatenskap hulle in staat stel om van die onlangse verlede te vlug.
Maanschijnbaai Nan en Jeannie
Maryn Davelvroue 6
Maryn (1933, Tamara se jongste dogter) is 'n oujongnooi en nie veel meer as 'n konfytkokertjie in die oë van die eienaar van die laventelplaas La Lavende nie. Maar sy moet help om Bergendal vir die Davels te red en uit die kloue te hou van die einste laventelman wat agter hulle lemoenboorde se bloeisels aan is - selfs al is hy die man wat haar wat haar bedwelm met sy kerslelie oë.